**Felhívás**

**ingatlan bérbeadására**

A Nyíregyházi Egyetem – vagyonkezelőként – mint Bérbeadó az államháztartásról szóló 2011. évi CXCV. törvény, a nemzeti vagyonról szóló 2011. évi CXCVI. törvény, valamint az állami vagyonnal való gazdálkodásról szóló 254/2007. (X. 4.) Korm. rendelet alapján nyílt pályázatot ír ki (büfé üzemeltelés céljára) a következő terület bérbeadására.

**Az egység adatai: Nyíregyházi Egyetem „B” (Tanulmányi) épület**

**Telephely, cím:** H-4400 Nyíregyháza, Sóstói út 31/b. (hrsz.: 1375/22)

**Funkció:** Büfé

**Alapterület:** 24,17 m2 eladótér; 9,02 m2 öltöző-wc; 8,74 m2 raktár; közlekedő 27,98 m2

**Közüzem:** A hidegvíz fogyasztás szolgáltatás díját külön almérő alapján fizeti meg a jelenlegi 712,-Ft/m3 egységáron. A fűtési díjakat a bérlő 210 lm3 után fizeti meg. A fűtési *hődíjat* a bérlő csak fűtési idényben fizeti a jelenlegi 102,9 Ft/hó/lm3 az elszámolási egységár alapján. A fűtési *alapdíjat* a bérlő a teljes bérleti időszakban fizeti a jelenlegi 9,5- Ft/hó/lm3 az elszámolási egységár alapján. A bérlő az egység villamos energia fogyasztását külön almérő alapján fizeti meg a jelenlegi 50,-Ft/kWh elszámolási egységár alapján, amely tartalmazza az elektromos rendszer használati és karbantartási díjat is.

Az elszámolási egységárak minden évben felülvizsgálatra kerülnek.

A Bérlő kötelezettséget vállal, hogy **2018. november 01. napjától** tanulmányi és vizsgaidőszakban folyamatosan üzemelteti a büfét, hétfőtől szombatig, tetszőleges nyitvatartási időpontban, de legalább napi 4 órában. A pályázat alapján a nyertes pályázóval bérleti szerződés kerül megkötésre határozatlan időtartamra, 60 napos rendes felmondási idő kikötésével a Magyar Állam számára.

A működéshez szükséges engedélyek beszerzése, valamint a jogszabályok betartása, a szükséges felszerelés biztosítása a Bérlő feladata. Alkohol tartalmú italok forgalmazása tilos!

Bérbeadó a bérleti jogviszony alatt szavatolja a helyiségek zavartalan használatát az épületek nyitvatartási idejében. A Egyetem területére a behajtást térítésmentesen 1 db gépjármű részére biztosítja, térítés ellenében további gépjárművek behajtására is van elehetőség, az aktuális rendelkezés szerint jelenleg 16.000,- Ft/db/év. A beszállítók előzetesen leadott cégnévsor alapján hajthatnak be, parkolásuk csak a rakodás idejére engedélyezett.

Az alapterületbe tartozó helyiségek takarítása Bérlő feladatát képezi, a büfé előtti területen a büfé hulladékainak összegyűjtése (hulladékgyűjtő elhelyezése és ürítése, valamint az asztalon, földön hagyott ételmaradék, szennyes göngyöleg) szintén a Bérlő feladata.

A Bérlő a büfé előtti területen a komfortosabb kiszolgálás érdekében előre egyeztetett módon és darabszámban asztalokat és székeket helyezhet el saját felelősségére, külön térítés ellenében.

A Bérlő köteles a bérleményben elhelyezett, vagy tárolt tárgyakat és azok tartozékait a bérlet időtartamára biztosítani és felelősségbiztosítást kötni azon károk fedezésére, amelyeket alkalmazottainak, üzletfeleinek, vendégeinek, a bérbeadónak és harmadik személyeknek okoznak. A biztosítási szerződést a hasonló üzleti tevékenységet folytató személyek által megkötött szerződési feltételekkel és összegre kell megkötni.

Bérlő köteles a bérleti szerződés fennállása alatt a Bérbeadó épület nyitvatartási rendjét betartani. Bérlő a bérleményt sem telephelyként, sem székhelyként az illetékes cégbíróság felé bejelenteni, illetve azt a cégkivonatban feltüntetni nem jogosult.

Bérlő köteles a legnagyobb gondossággal birtokolni és használni a bérleményt és minden elvárható intézkedést meghozni ennek keretében. Korlátlanul felelős mindazon kárért, amely a fenti kötelezettségének megszegéséből származik.

Kiíró fenntartja jogát, hogy

* a nyertes pályázó visszalépése esetén a pályázat soron következő helyezettjével kössön szerződést,
* a pályázati felhívást indoklás nélkül visszavonhatja, a hivatkozott jogszabályok alapján, amely döntésről Bérbeadó a pályázókat elektronikus úton tájékoztatja,
* a pályázó által közölt adatokat ellenőrizze,
* egy alkalommal legfeljebb 15 nappal meghosszabbítsa a pályázati határidőt.

A pályázati ajánlat érvényességi feltételei:

* A minimális bérleti díj összege:40.000,-Ft (adómentes)
* A Pályázónak az elmúlt két évben - jelenleg is folyamatban lévő vagy megszűnt, de legalább egy éves időtartamú szerződés alapján - büfé üzemeltetési referenciával kell rendelkeznie. (Vizsgált időszak a pályázat benyújtását megelőző két év, melyben legalább egy éves időtartamú szerződése kell, hogy legyen, büfé üzemeltetése tárgyában.)

A megkövetelt igazolási mód: a szerződés másolati példányának csatolása a pályázathoz. Kérjük csatolni!

* A Pályázó éves árbevételének az előző évben el kell érnie a nettó 7.000.000, -Ft összeget.
* Pályázónak átlátható szervezetnek kell minősülnie. A megkövetelt igazolási mód: erre vonatkozó nyilatkozat csatolása a pályázathoz, a mellékelt minta szerint.
* Pályázó főtevékenysége olyan tevékenység, amelybe beletartozik a büfé üzemeltetése (Pld. élelmiszer kiskereskedelmi tevékenység)
* Pályázóval szemben (az állami vagyonról szóló 2007. évi CVI. törvény 25. §-ába foglalt kizáró okok) az alábbi feltételek nem állnak fenn:

*a)*csőd- vagy felszámolási eljárás, végelszámolás, önkormányzati adósságrendezési eljárás alatt áll;

*b)*tevékenységét felfüggesztette vagy akinek tevékenységét felfüggesztették;

*c)*az adózás rendjéről szóló 2003. évi XCII. törvény 178. §-ának 20. pontja szerinti, hatvan napnál régebben lejárt esedékességű köztartozással rendelkezik;

*d)*[***80***](http://net.jogtar.hu/jr/gen/hjegy_doc.cgi?docid=A0700106.TV#lbj79id52cc)az alábbi bűncselekmények elkövetése miatt büntetett előéletű:

*da)*a 2013. június 30-ig hatályban volt, a Büntető Törvénykönyvről szóló 1978. évi IV. törvény XV. fejezet VI. címében meghatározott közélet tisztasága elleni vagy XVII. fejezetében meghatározott gazdasági bűncselekmény,

*db)*a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmény, XXXVIII. Fejezetében meghatározott pénz- és bélyegforgalom biztonsága elleni bűncselekmény, XXXIX. Fejezetében meghatározott költségvetést károsító bűncselekmény, XL. Fejezetében meghatározott pénzmosás, XLI. Fejezetében meghatározott gazdálkodás rendjét sértő bűncselekmény, XLII. Fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. Fejezetében meghatározott tiltott adatszerzés és az információs rendszer elleni bűncselekmény;

*e)*[***81***](http://net.jogtar.hu/jr/gen/hjegy_doc.cgi?docid=A0700106.TV#lbj80id52cc)gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében korlátozta;

*f)*[***82***](http://net.jogtar.hu/jr/gen/hjegy_doc.cgi?docid=A0700106.TV#lbj81id52cc)állami vagyon hasznosítására irányuló korábbi - három évnél nem régebben lezárult - eljárásban hamis adatot szolgáltatott, és ezért az eljárásból kizárták.

A megkövetelt igazolási mód: erre vonatkozó nyilatkozat csatolása a pályázathoz, a mellékelt minta szerint.

Érvényességi feltétel továbbá a fenti feltételeknek való megfelelés és a szükséges igazolás benyújtásán túl az alábbi nyilatkozatok csatolása, adatok feltüntetése a pályázatban:

* A pályázó adatai (név, lakcím, levelezési cím, gazdasági társaság esetén cég neve, székhelye, képviselő neve),
* aláírási címpéldány másolata,
* cég esetén a vállalkozó nyilatkozata arra vonatkozóan, hogy van-e folyamatban változásbejegyzési eljárása (mellékelt minta szerint),
* a HUF-ban fizetendő havi bérleti díj megjelölése,
* amennyiben bérlő igényt tart a büfé előtti területre, az erre vonatkozó igény és díj HUF-ban megjelölve,
* a pályázati feltételeket elfogadó nyilatkozat.

A bérlemény helyszíni bejárására 2018. szeptember 25-én 14.00 órától van lehetőség, találkozás a „B” épület mozaiktermében.

Egyéb rendelkezések:

* bírálat időpontja: 2018. október 24.,
* a bírálatról valamennyi pályázó írásban, elektronikus úton kap tájékoztatást,
* szerződéskötés: eredményhirdetés után azonnal,
* megkötendő szerződés típusa: bérleti szerződés,
* hiánypótlásra van lehetőség.

A pályázat benyújtásának módja, határideje:

* postai úton az alábbi címre: Nyíregyházi Egyetem Kancellária, 4400 Nyíregyháza, Sóstói u. 31/b., „A” épület 249. iroda (Dr. Kvancz József kancellár részére),
* zárt borítékban „Pályázat büfé üzemeltetése tárgyában” felirat feltüntetésével,
* az ajánlat beérkezésének határideje: 2018. október 19.

A pályázat elbírálása során a pályázatok rangsorolásakor alkalmazandó értékelési szempont:

* legmagasabb ár.

Az ellenérték teljesítésére vonatkozó előírások:

* A bérlő a tanulmányi és vizsgaidőszakokon kívül, valamint épületbezárások időszakában is az ajánlatban megajánlott, szerződésben feltüntetett havi bérleti díjat fizeti.
* A nyertes bérlő a bérleti szerződés és a bérbeadó által kibocsátott számla alapján a bérleti díjat átutalással teljesíti a bérbeadó számlájára, 30 napos fizetési határidővel. A bérlő köteles minimum 3 hónap kauciót a bérlemény átadás-átvételéig a bérbeadó részére átutalni.

Kelt: Nyíregyháza, 2018. szeptember 18.

***Dr. Kvancz József s.k.***

*kancellár*

**Mellékletek:** Alaprajz

Átláthatósági nyilatkozat minta

Nyilatkozat változásbejegyzésről minta

Nyilatkozat az állami vagyonról szóló 2007. évi CVI. törvény 25. §-ába foglalt kizáró okok fenn nem állásáról